            ROMÂNIA[image: image1.png]


[image: image2.jpg]



MUNICIPIUL MARGHITA

   MARGITTA MEGYEI JOGU VAROS - MARGHITA TOWN
       415300 - Marghita,  jud. Bihor,                                                 telefon : +40259362001
       Calea Republicii,  nr.1,                                                                             +40359409977
       Cod fiscal 4348947                                                                 
fax:         +40359409982
                                                   e-mail:primaria@marghita.ro


Nr. 6984 din 20.06.2023
                                                 REFERAT DE APROBARE
privind aprobarea indicatorilor tehnico-economici prin Hotărârea Consiliului Local pentru proiectul „Construire piste de biciclete în Municipiul Marghita, judetul Bihor
            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea indicatorilor tehnico-economici pentru obiectivul de investiții “Construire piste de biciclete în Municipiul Marghita, judetul Bihor”, ” derulat în cadrul Planului Național de Redresare și Reziliență a României, componenta 10 — Fondul local , R1. Crearea cadrului pentru mobilitate urbană durabilă, I.1. Mobilitate urbană durabilă, I1.4. Asigurarea infrastructurii pentru transportul verde – infrastructii pentru biciclete local/metropolitan. 
            Urmare a promovări proiectului de investiții prin Planul Național de Redresare și Reziliență, Ordinului pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C10, componenta 10 —Fondul local, publicat în MONITORUL OFICIAL AL ROMÂNIEI, PARTEA I, Nr. 467Bis/10.V.2022 și Contractului de Finanțare cu nr. de înregistrare 141287/ 13.12.2022.
Obiectivul este sprijinirea orașelor care nu au experiență în proiectarea infrastructurii pentru biciclete, pentru a crește numărul celor care utilizează în deplasările lor zilnice bicicleta, dar și de a spori siguranța bicicliștilor în trafic.

Alături de traficul pietonal, ciclismul urban este o modalitate de deplasare ecologică, socială, care nu generează poluare sau zgomot și care face bine sănătății. În acest context, ar trebui acordată mai multă atenție proiectării infrastructurii de ciclism – pentru că, dacă ne dorim mai mulți bicicliști pe străzile orașului nostru, atunci trebuie să le asigurăm o infrastructură adecvată, rapidă și sigură. 

Ciclismul urban este o modalitate de transport nepoluant care trebuie să beneficieze de o mai mare atenție, în contextul măsurilor pe termen mediu și lung privind protecția climei, reducerea zgomotului și gestionarea calității aerului. Ciclismul este un subsistem al traficului nemotorizat și al doilea ca importanță pentru "mobilitatea locală". Ciclismul reprezintă o modalitate esențială de a reduce ambuteiajele în trafic, prin înlocuirea călătoriilor urbane motorizate pe distanțe scurte. O creștere semnificativă a ponderii ciclismului în cota modală poate contribui, de asemenea, la îmbunătățirea fluxului de autovehicule și poate permite economisirea de fonduri care altfel ar fi alocate pentru construcția de noi drumuri sau de extindere a celor existente.

Pentru obținerea finanțării, solicitantul și proiectul trebuie să respecte toate criteriile de eligibilitate, în termenele stabilite prin ghid Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C10, componenta 10 — Fondul local , R1. Crearea cadrului pentru mobilitate urbană durabilă, I.1. Mobilitate urbană durabilă, I1.4. Asigurarea infrastructurii pentru transportul verde – infrastructii pentru biciclete local/metropolitan. 
Activităţile eligibile ale proiectului prin ghidul mai sus menționat, sunt piste de biciclete cu o lățime de minim 2,4 m în mediul urban în lungime de 6,00 km.
 În acest sens, propun Consiliului Local al Municipiului Marghita aprobarea indicatorilor tehnico-economici prin Hotărârea Consiliului Local pentru proiectul „Construire piste de biciclete în Municipiul Marghita, judetul Bihor” întocmit conform H.G. 907/2016.
Primar,

Marcel-Emil Sas-Adăscăliţii 
